jkorsvik/nowiki_second_scrape_merged huggingface dataset:
Boltzmanns konstant

Boltzmanns konstant (k eller kB) er den fysiske konstanten som knytter temperatur til energi. Konstanten har fått navn etter den østerrikske fysikeren Ludwig Boltzmann, som bidro til teorien om statistisk mekanikk hvor denne konstanten spiller en fundamental rolle. Etter omdefineringen av SI-enhetene i 2019 ble Boltzmanns konstant fastlått til verdien:

k = 1,380 649 × 10−23 J/KDette tallet er presist og har ingen usikkerhet knyttet til seg. Konstanten regnes i dag som en av de sju fundamentale enhetene som alle andre enheter er utledet fra i SI-systemet, spesifikt brukes Boltzmanns konstant til å definere det absolutte temperaturmålet Kelvin. Den er forbundet med den universelle gasskonstanten R ved relasjonen k = R/NA hvor NA er Avogadros konstant.
Denne konstanten ble tilsynelatende aldri benyttet av Boltzmann selv. Derimot var det Max Planck som innførte den i forbindelse med sin forklaring av egenskapene til sort stråling basert på Boltzmanns metode for å beregne entropi. Den ble derfor i begynnelsen kalt for Plancks konstant. Men snart ble denne betegnelsen også benyttet for Plancks egen og absolutt nye kvantemekaniske konstant h slik at det var nødvendig å innføre navnet Boltzmanns konstant for R/NA.


== Rolle i relasjonen mellom temperatur og energi ==
Gitt et termodynamisk system ved absolutt temperatur T, følger det fra klassisk, statistisk fysikk at energien til hver mikroskopisk frihetsgrad er lik kT/2. Ved romtemperatur på 27 °C) som tilsvarer T = 300 K, er kT/2 = 2,07 × 10−21 J. Dette gjelder for en klassisk, ideell gass.  Monatomiske gasser har tre frihetsgrader pr. atom, som tilsvarer de tre retningene i rommet, hvilket betyr at en varmeenergi på 1,5kT pr. atom. Det gir en varmekapasitet som stemmer godt med eksperimentelle data.
Ved bruk av kinetisk teori kan varmeenergien brukes til å regne ut gjennomsnittet av atomenes hastighet i en ideell gass. Den er omvendt proporsjonal med kvadratroten til atomenes masse og varierer fra 1370 m/s for helium ned til 240 m/s for xenon ved romtemperatur. Denne situasjonen er mer komplisert for molekylære gasser. Diatomiske gasser, for eksempel, har ca. fem frihetsgrader pr. molekyl som skyldes at de kan bevege seg på mer kompliserte måter som tilsvarer rotasjon og vibrasjon i tillegg til translasjon.


== Rolle i definisjonen av entropi ==
I statistisk mekanikk er entropien S av et system definert å være proporsjonal med den naturlige logaritmen til Ω, antallet forskjellige mikroskopiske tilstander tilgjengelig til systemet gitt de makroskopiske begrensningene, slik som en konstant totalenergi E,

  
    
      
        S
        =
        k
        
        ln
        ⁡
        Ω
      
    
    {\displaystyle S=k\,\ln \Omega }
  Proporsjonalitetskonstanten k er Boltzmanns konstant. Denne likningen, som relaterer de mikroskopiske detaljene i systemet (via Ω) til dens makroskopiske tilstand (via entropien S), er den sentrale idéen i statistisk mekanikk.


== Referanser ==


== Eksterne lenker ==
Boltzmanns konstant (CODATA-verdi) hos NIST.
Melasseulykken i Boston

Melasseulykken i Boston fant sted den 15. januar 1919 i bydelen North End i Boston i Massachusetts. Melasse var det vanligste søtningsmiddelet i USA på den tiden, og ble brukt i blant annet alle slags bakverk og til produksjon av rom. 
Ulykken skjedde da en 15 m høy melassetank hos Purity Distilling Company kollapset, noe som resulterte i en bølge. Tanken inneholdt omkring 9,5 millioner liter, og bølgen var kraftig nok til å rive opp skinnegangen og velte et tog på jernbanelinjen ved siden av fabrikken. Flere bygninger ble også rasert. Melassen strømmet ut i en bølge med en høyde på mellom 2,5 og 4,5 meter, en fart anslått til cirka 56 km/t og et trykk på 200 kPa. 
21 mennesker omkom og 150 ble skadet da bølgen traff dem. Ofrene ble knust eller kvalt  av melassen. Det tok mer enn seks måneder å fjerne melassen fra brosteinsgater, hus og biler, og vannet i havna var fortsatt brunt sommeren 1919. Purity Distilling betalte over en million dollar i erstatning. Rettssaken var et av de første massesøksmål i Massachusetts. 
Årsaken til ulykken er ikke helt klarlagt. En teori er at tanken ble overfylt, fordi selskapet ønsket å produsere så mye alkohol som mulig før et forbud ble innført (noe som skjedde dagen etter, da det 18. tillegg til USAs grunnlov ble vedtatt). Andre muligheter er at gjæringsprosessen i melassen tok overhånd slik at trykket i tanken ble for stort, eller at de uvanlig høye temperaturstigningene i byen førte til ustabile forhold i tanken. Det er registrert at temperaturen hadde endret seg fra −17 til 4 ℃ i tidsrommet kort før ulykken skjedde.
Det hevdes at det på varme dager fortsatt pipler opp melasse fra gatedekket i området rundt fabrikken. 


== Kilder ==
(en) Edwards Park, “Eric Postpischil's Molasses Disaster Pages, Smithsonian Article,” Eric Postpischil's Domain, 14 June 2009, accessed 19 September 2012.
Innsamlingskontrollen i Norge

Stiftelsen Innsamlingskontrollen i Norge er en norsk stiftelse etablert i september 1991. Stiftelsens formål er å påse at innsamlinger til humanitære, kulturelle og religiøse formål gjennomføres på en betryggende måte og at forvaltningen av midlene er forsvarlig. Innsamlingskontrollen var registerfører for Innsamlingsregisteret, en frivillig registreringsordning for innsamlinger av penger og gaver som er rettet mot offentligheten til inntekt for samfunnsnyttige formål. Formålet med Innsamlingsregisteret er at dette skal bidra til økt åpenhet om gjennomføring av, og pengeforvaltning ved, pengeinnsamlinger.
Gjennom Innsamlingsregisteret ønsket man å bevisstgjøre publikum med hensyn til hvilke organisasjoner som bør støttes. Registeret medførte større åpenhet med hensyn til organisasjonsopplysninger og økonomiforvaltning. Ved registrering i Innsamlingsregisteret forpliktet organisasjonene seg til å følge spesifikke regnskapsregler og underlegge seg ekstern kontroll. Det ble videre stilt vilkår for registrering at minimum 65 % av innsamlede midler uavkortet går til det oppgitte formål. Beregningen av minsteandelen skjedde i forhold til en tidsperiode på maksimalt 3 år.
Innsamlingsregisteret ble oppløst i 2012, da lov om innsamling ble opphevet. 
I dag benytter Innsamlingskontrollen to lister for å informere giverne. 
Godkjent-listen viderefører visjonen til Innsamlingsregisteret. Organisasjonene på denne listen har søkt om godkjenning og underlagt seg krav om kontroll, norsk revisor, samt å benytte seg av Norsk regnskapsstandard for ideelle organisasjoner. Man må opprettholde vilkår om 65% i innsamlingsprosent over en periode på maks 5 år.
OBS listen inneholder organisasjoner som Innsamlingskontrollen av ulike grunner mener det bør advares mot. Bakgrunnen for oppføring på denne listen kan være brudd på etiske retningslinjer for innsamling i Norge, for lav innsamlingsprosent, eller mangel på åpenhet rundt innsamling og drift av organisasjonen. 


== Eksterne lenker ==
Offisielt nettsted 
Lovdata: Lov om innsamling
Regnskapsstiftelsen: God regnskapsskikk for Ideelle organisasjoner
Sutton (distrikt)

Sutton er en bydel i det sørvestlige ytre London. Den ble opprettet i 1965 ved at distriktene Beddington, Sutton and Cheam og Carshalton i Surrey ble slått sammen. 


== Steder i Sutton ==
Beddington
Beddington Corner
Belmont
Benhilton
Carshalton
Carshalton Beeches
Carshalton on the Hill
Cheam
Hackbridge
Little Woodcote
North Cheam
Rosehill
St. Helier
South Beddington
Sutton
The Wrythe
Wallington


== Eksterne lenker ==
Offisielt nettsted 
(en) London Borough of Sutton – kategori av bilder, video eller lyd på Commons 
Sutton Borough Council
Béla Bartók

Béla Viktor János Bartók (født 25. mars 1881 i Nagyszentmiklós, nåværende Sánnicolau Mare, Romania, død 26. september 1945 i New York) var en ungarsk komponist.


== Liv og virke ==


=== Bakgrunn ===
Bartóks far, Béla Bartók den eldre, var direktør for en landsbruksskole og spilte cello i et amatørorkester. Moren, Paula Bartók, født Voit, var lærerinne. Bartók hadde en yngre søster ved navn Elza (født 1885). Etter farens tidlige død i 1888 overtok moren oppdragelsen alene og gav Bartók hans første klaverundervisning. Fra 1893 fikk han musikk- og komposisjonsundervining i Bratislava. Fra 1899 studerte Bartók klaver og komposisjon i Budapest.


=== Musiker ===
Bartók var interessert i folkemusikk og viet en stor del av livet sitt til å studere den ungarske og rumenske musikktradisjonen. I løpet av levetiden samlet han og utga omtrent 2000 folkemelodier. Bartóks egen musikk hadde også sterk innflytelse fra harmonikk og spesielle rytmer hentet fra folkemusikken. Han var en religiøs fritenker og ble unitar i 1916, da han traff på unitarer mens han samlet folkemusikk i Transilvania. Hans sønn forble menighetsformann for en unitarisk kirke helt til sin død (Béla Bartók Unitarkirke i Budapest  er oppkalt etter komponisten).
Bartóks tidlige verker var influert av romantikere, blant andre Johannes Brahms, Franz Liszt og Richard Strauss. Senere verk var inspirert av franskmannen Claude Debussy.
Som mange andre i hans periode flyktet han fra nazismen og slo seg ned i USA i 1940.
Bartók fikk diagnosen leukemi, en form for kreft i 1944.
Han komponerte Solosonaten for fiolin for Yehudi Menuhin i 1944.


== Utvalgte verker ==


=== Orkestermusikk ===
Tre klaverkonserter
To fiolinkonserter
En bratsjkonsert
Konsert for orkester (1942–43, revised 1945)


=== Kormusikk ===
Cantata Profana (1930)
From Olden Times (1935)


=== Kammermusikk ===
Sonate for to klaver og slagverk
Musikk for strengeinstrumenter, slagverk og celesta
Seks strykekvartetter
Tre fiolinsonater


=== Piano ===
Allegro barbaro (1911)
Sonatine (1915)
Rumenske folkedanser (1915)
Sonate (1926)
Mikrokosmos (1926, 1932–39)


=== Scenemusikk ===
Ridder Blåskjeggs borg, opera
Den mirakuløse mandarin, ballett
Treprinsen, ballett


== Referanser ==


== Eksterne lenker ==
(hu) Offisielt nettsted 
(en) Béla Bartók – kategori av bilder, video eller lyd på Commons 
(en) Béla Bartók – galleri av bilder, video eller lyd på Commons 
(en) Béla Bartók på Internet Movie Database 
(sv) Béla Bartók i Svensk Filmdatabas 
(da) Béla Bartók på Filmdatabasen 
(da) Béla Bartók på danskefilm.dk 
(fr) Béla Bartók på Allociné 
(en) Béla Bartók på AllMovie 
(en) Béla Bartók hos Internet Broadway Database 
(en) Béla Bartók på Discogs 
(en) Béla Bartók på MusicBrainz 
(en) Béla Bartók på Spotify 
(en) Béla Bartók på AllMusic 
Bartok at Naxos Arkivert 19. august 2006 hos Wayback Machine.
Bartók Béla Memorial House, Budapest Arkivert 12. september 2007 hos Wayback Machine.
Bedford

Bedford er administrasjonsby i grevskapet Bedfordshire i England, samt i distriktet Bedford. Det utbygde området Bedford, som omfatter Kempston, Elstow og Biddenham, utgjør det 69. største urbane området i England og Wales med en befolkning på 106 940 innbyggere. Den større borough som også omfatter det rurale området har en samlet befolkning på 157 479 innbyggere. Bedford by har en befolkning på 81 635 i 2011.Bedford ble grunnlagt ved en vik langs elven Great Ouse og det er antatt at her ble den angelsaksiske kong Offa av Mercia gravlagt. Bedford Castle ble reist av kong Henrik I av England, men den ble ødelagt allerede i 1224. Bedford ble en markedsby (status som borough) i 1165 og har vært representert i det engelske parlamentet siden 1265. Bedford er inkludert i valgkretsen Bedford, som også omfatter Kempston. Bedford er velkjent for sin store befolkning av italiensk avstamning. Tidlig på 1950-tallet drev firmaet London Brick Company rekruttering av arbeidskraft i det sørlige Italia, og folketellingen i 2000 viste at omkring 10 % av befolkningen i Bedford er av italiensk avstamning. Senere har den fått økende antall asiatisk innvandring fra særlig Punjabområdet og her er det største Gurdwara sikhene utenfor London.


== Beskrivelse ==
På 1800-tallet ble det etablert flere store ingeniørbedrifter her, men i dag er de fleste av disse nedlagt, og byen har slitt med økonomiske nedgangtider siden 1980-tallet. Likevel vokser byen raskere enn de fleste andre byer i England, og i begynnelsen av 2000-årene har flere nye store boligområder blitt påbegynt.
De fleste arbeidstakere som bosetter seg i byen pendler til London eller Milton Keynes, og Bedford er endestasjon for Thameslink og stoppested for Midland Mainline-tog.
Predikanten og forfatteren John Bunyan bodde i Bedford, hvor han også ble fengslet. Den siste henrettelsen i Storbritannia fant sted i Bedford fengsel.
Elven Great Ouse renner gjennom byens sentrum. Langs elvebredden ligger vakre hager i et område kjent som The Embankment.
Det finnes fire privatskoler i byen, alle drevet av den veldedige organisasjonen Harper Trust, som ble opprettet ved hjelp av en testamentarisk gave fra Bedfordborgeren William Harpur på 1500-tallet.


== Referanser ==


== Eksterne lenker ==
(en) Bedford, Bedfordshire – kategori av bilder, video eller lyd på Commons 
(en) Bedford – galleri av bilder, video eller lyd på Commons 
North Beds Online, lokalinformasjon for North Bedfordshire
Offisielt nettsted for Bedford sentrum
Activ Bedford, onlineguide for Bedford
Bedford i Open Directory Project
Kempston

Kempston er en by i Bedfordshire, England. Den ligger rett ved Bedford, og de to byene har tilsammen omkring 100 000 innbyggere av totalt omkring 150 000 i distriktet. Byen regnes som en forstad til Bedford, men det er også mange som pendler til Milton Keynes eller London. 
Byen er nevnt i Domesday Book (1086) under navnet Camestone, men bosetningen er eldre. Det ligger et angelsaksisk gravsted i byen, hvor Saxon Centre nå står. Den var en periode Englands største landsby, men fikk så bystatus. 
Navnet ser ut til å opprinnelig ha vært Kemestun. Det brytoniske ordet cambio betyr bøyd, mens tun er angelsaksisk for bosetning. Elven Great Ouse svinger kraftig ovenfor Bedford, og det er dette det vises til i navnet, «bosetningen der elven bøyer seg». Det er mulig at britonerne kalte elven Cambita i betydningen «den bøyde» for dette området. 


== Litteratur ==
Div. forf. (1984): Bedfordshire Parish Surveys Historic Landscape and Archaeology : Kempston. Utgitt av Bedfordshire County Council.
Carnell, H.A.; Booth, T.; Tibutt, H.G. (1966): 8000 Years: A Kempston History, opptrykk i 1985 av Kempston Town Council.


== Eksterne lenker ==
(en) Kempston – kategori av bilder, video eller lyd på Commons 
Kempston section of the Victoria County History of Bedfordshire online
36 (Eastern) Signal Regiment - Territorial Army, offisielt nettsted
60 (RBH) Signal Squadron - Territorial Army, offisielt nettsted
Kart fra Multimap.com
Flyfoto fra Multimap.com
Bedford (distrikt)

Bedford er et distrikt i Bedfordshire i Øst-England. Administrasjonssenteret er Bedford. Distriktet er et av de få i England som har en direkte valgt borgermester.
Distriktet ble opprettet 1. april 1974 ved at Bedford, Kempston og Bedford landdistrikt ble slått sammen. Fram til 1992 het det North Bedfordshire. Distriktet dekker et areal på 476,41 km² og hadde 157 479 innbyggere i 2011.


== Referanser ==


== Eksterne lenker ==
(en) Offisielt nettsted 
(en) Borough of Bedford – kategori av bilder, video eller lyd på Commons
Mid Bedfordshire

Mid Bedfordshire var et distrikt i Bedfordshire, England. Administrasjonssenteret var Ampthill, men enkelte av de offentlige kontorene lå i Biggleswade.
Distriktet ble opprettet 1. april 1974 ved at Ampthill, Bigglewade, Biggleswade landdistrikt og det meste av Ampthill landdistrikt ble slått sammen. I 2009 ble Mid Bedfordshire slått sammen med South Bedfordshire til Central Bedfordshire.


== Steder i distriktet ==
Ampthill
Biggleswade
Cranfield
Henlow
Old Warden
Sandy, Bedfordshire, Shefford, Stotfold
Woburn
Ampthill

Ampthill er en liten by i Bedfordshire i det østlige England. Den ligger mellom Bedford og Luton, og er administrasjonssenter for distriktet Mid Bedfordshire.
I 1242 bekreftet kong Henrik III av England byens rettigheter til å holde marked på torsdag. Disse har fortsatt på samme vis i mer enn 750 år siden. I middelalderen var Ampthill Castle en viktig festning. Kong Henrik VIII var i sin yngre en jevnlig gjest på festningen, og det var her hans første hustru, spanske Katarina av Aragón, bodde fra 1531 og fram til hun ble ufrivillig skilt i 1533 og flyttet til Kimbolton. Det er i dag ingenting igjen av festningen.
Den kjente arkitekten Albert Richardson bodde i Ampthill fra 1919 til sin død i 1964. Blant hans siste prosjekter var kontorbygningen til distriktsrådet i Dunstable Street, oppført 1963 1965.


== Navn ==
Navnet Ampthill er av angelsaksisk opprinnelse. Den første bosetning ble kalt for Aemethyll, noe som bokstavelig betyr på engelsk enten «ant-heap» (maurhaug) eller «ant infested hill» (maurinfisert ås). I opptegnelsene i Domesday Book (siste halvdel av 1000-tallet) er Ampthill referert til Ammetelle, og hvor landholderen i 1086 var Nigel de la Vast. Nedtegnelsen kan leses som: Ammetelle: Nigel de la Vast fra Nigel d'Aubigny. En ytterligere variasjon fra 1381 er Hampthull.


== Vennskapsbyer ==
Ampthill har følgende vennskapsbyer:
 Nissan-lez-Enserune, Frankrike


== Referanser ==


== Eksterne lenker ==
Offisielt nettsted 
(en) Ampthill – kategori av bilder, video eller lyd på Commons 
(en) Ampthill – galleri av bilder, video eller lyd på Commons 
Ampthill Info Arkivert 7. mars 2014 hos Wayback Machine., informasjon om byen
Ampthill History, historie om byen
«Ampthil» i Domesday Book
Sophie Dorothea av Braunschweig-Lüneburg

Hertuginne Sophie Dorothea (født 15. september 1666, død 13. november 1726), kjent som prinsesse av Ahlden, var eneste datter og allodialarving av hertug Georg Wilhelm av Braunschweig-Lüneburg-Celle og Éléonore d'Olbreuse. I 1682 giftet hun seg med arveprins Georg Ludwig av Hannover, senere kong Georg I av Storbritannia.
Hun var mor til kong Georg II av Storbritannia og til dronning Sophie Dorothea av Preussen. Etter en påstått kjærlighetsaffære med grev Philip Christoph von Königsmarck, ble hun lukket inne i Ahlden slott hvor hun døde 30 år senere. 


== Referanser ==
Sophie Dorothea av Hannover

Sophie Dorothea av Hannover (født 16. mars 1687 i Hannover, død 28. juni 1757 på Schloss Monbijou i Berlin) var prinsesse av Hannover, Storbritannia og Irland, og dronning av Preussen gjennom sitt ekteskap med kong Fredrik Vilhelm I av Preussen, kalt soldaterkongen. Hun var datter av kurfyrsten av Hannover, som senere ble kong Georg I av Storbritannia og Irland, og Sophie Dorothea av Braunschweig-Lüneburg.
Hun ble gift 28. november 1706 med den daværende kronprins Fredrik Vilhelm, og fikk følgende barn:

Fredrik Ludvig (* 1707; † 1708)
Wilhelmine av Bayreuth (* 1709; † 1758) – g.m. markgreve Friedrich (Brandenburg-Bayreuth);
Fredrik Wilhelm (* 1710; † 1711)
Fredrik den store (* 1712; † 1786);
Friederike Louise (* 1714; † 1784) – gift med Carl Wilhelm Fredrik av Brandenburg-Ansbach
Philippine Charlotte (* 1716; † 1801) – 1733 gift med hertug Karl I av Braunschweig;
Sophie Dorothee Marie (* 1719; † 1765) – g.m. Friedrich Wilhelm von Schwedt
Louise Ulrike (* 1720; † 1782) – gift med Adolf Fredrik, konge av Sverige;
August Wilhelm av Preussen (* 1722; † 1758);
Anna Amalie av Preussen (* 1723; † 1787), komponist;
Heinrich av Preussen (* 1726; † 1802);
Ferdinand av Preussen (* 1730; † 1813);


== Referanser ==
Inge Bårdsson

Inge II Bårdsson (norrønt: Ingi Bárðarsun) (født 1185, død 1217) var en norsk konge. Han var sønn av Sverre Sigurdssons søster Cecilia og høyadelsmannen Bård Guttormsson av Reinsætten. Hans halvbror var Skule Bårdsson som ble Norges første hertug. Inge ble valgt til konge av birkebeinerne i 1204.
Han hadde kongesete i Trondheim, og hadde også herredømme over store deler av vestkysten. Borgerkrigsperioden i norsk historie varte fra 1130 til 1240.
Han kjempet mot baglerne frem til 1208, da det kom til forlik mellom ham og  baglerkongen Filippus Simonsson, som fikk styre over Viken. Forliket fant sted på Kvitsøy i Rogaland og ble kjent som «Kvitsøyforliket». Konfliktene mellom baglere og birkebeinere tok slutt da både Inge og Filippus døde i 1217. Etterfølgeren, Håkon IV Håkonsson, ble anerkjent av både baglere og birkebeinere. Inge er gravlagt i Nidarosdomen i Trondheim.


== Stamtavle ==


== Referanser ==


== Eksterne lenker ==
Inge 2 Bårdsson i Norsk biografisk leksikon
Inge 2 Bårdsson i Store norske leksikon
Inge Bårdsson i Lokalhistoriewiki
Anton von Arco auf Valley

Anton von Padua Alfred Emil Hubert Georg Graf von Arco auf Valley, mest kjent som Anton von Arco auf Valley eller bare Anton Arco-Valley (født 5. februar 1897 i Sankt Martin im Innkreis i Østerrike, død 29. juni 1945 i Salzburg) var en tysk greve og høyreaktivist som skjøt den sosialistiske kuppmakeren Kurt Eisner, og dermed spilte en rolle i den bayerske sovjetrepublikkens kortvarige historie.


== Liv og virke ==


=== Bakgrunn ===
Anton von Arco auf Valley var sønn av Maximilian Graf Arco-Valley (1849–1911) og hans hustru Emmy Freiin von Oppenheim (1869–1957) fra den rike jødiske bankierfamilien Oppenheim. Han var nevø til den engelske historiker Lord Acton. Han studerte rettsvitenskap, og gikk så inn i den bayerske hær. Der steg han i gradene til løytnant og var med på det siste krigsåret under første verdenskrig.


=== Drapet på Eisner ===
Han var dimittert løytnant i det bayerske livregimentet da han skjøt Eisner i München på åpen gate. Umiddelbart ble han selv beskutt av Eisners ledsagere og livstruende såret, men ble reddet på den kirurgiske universitetsklinikken av professor Ferdinand Sauerbruch.
Kort etter styrtet den uavhengige sosialist Alois Lindner inn i den bayerske landdagen og skjøt net innenriksminister Erhard Auer (SPD), som han trodde stod bak mordplanene på Eisner. Under den påfølgende skuddveksling ble den konservative representant Heinrich Osel og major Paul Ritter von Jahreiß dødelig såret.
Knappe to måneder etter mordet på Eisner ble den bayerske rådsrepublikken proklamert.


=== Dom og benådning ===
Grev Arco ble dømt til døden for attentatet. I dommen het det imidlertid at gjerningen ikke var motivert av «niedere Gesinnung» (nedrig sinnelag), men av glødende kjærlighet til fedrelandet. Derfor benådet dommer Georg Neithardt ham allerede dagen etter, og han ble isteden forvart i Landsberg fengsel fra januar 1920 til mai 1924. Grev Arco var den eneste som ble tiltalt for drapet på Eisner, selv om det av forhandlingsprotokollen gikk frem at planene var kjent i offiserskretser.


=== Monarkistisk ===
Professor Sauerbruch var lykkelig over å ha greven hos seg, og skjulte ham under uroen i München mellom de «røde» og «hvite». Flyverhelten Ernst Udet foretok styrtflyvninger av glede da han hørte attentatet var lykkes.
Han var aktiv i blant annet det høyreradikale Thule-Gesellschaft og i monarkistiske foreninger. Grev Arco og hans krets ønsket å gjeninnsette Wittelsbacherne som bayerske konger, og reagerte med avvisning på nasjonalsosialistenes ønske om å bruke ham som forbilde.
Han giftet seg 1934 med grevinne Maria von Arco-Zinneberg (1910–1987) og de fikk fem barn. Han døde i en trafikkulykke 29. juni 1945.


== Referanser ==


== Eksterne lenker ==
(de) Verk av og om Anton von Arco auf Valley i katalogen til det tyske nasjonalbiblioteket
Haus der Bayerischen Geschichte - Kurzbiografie Arkivert 2. april 2015 hos Wayback Machine.